Βόλφγκανγκ Βάιραουχ

Ο **Βόλφγκανγκ Βάιραουχ** () (15 Οκτωβρίου 1904 - 7 Νοεμβρίου 1980) ήταν Γερμανός συγγραφέας, δημοσιογράφος και ηθοποιός. Έγραφε και με το ψευδώνυμο Γιόζεφ Σέρερ.

## Βιογραφικά στοιχεία
Ο Βόλφγκανγκ Βάιραουχ γεννήθηκε το 1904 στο Κένιγκσμπεργκ της Πρωσίας και ήταν γιος τοπογράφου. Αφού πέρασε τις εισαγωγικές εξετάσεις στο πανεπιστήμιο, φοίτησε σε δραματική σχολή στη Φρανκφούρτη το 1924. Μεταξύ 1925 και 1927, έπαιξε σε θέατρα στο Μύνστερ, στο Μπόχουμ και στο Τάλε. Από το 1927 έως το 1929, σπούδασε γερμανική ιστορία, γερμανικές σπουδές και Ρομανικές γλώσσες στο Πανεπιστήμιο Γκαίτε της Φρανκφούρτης.

Από το 1929 και μετά, εργάστηκε ανεξάρτητα ως συγγραφέας και συνεργάτης σε εφημερίδες. Ταυτόχρονα, άρχισε να γράφει ραδιοφωνικά θεατρικά έργα. Κατά τη δεκαετία του 1930, εργάστηκε επίσης ως  λογοτεχνικός επιμελητής και δημοσίευσε τα πρώτα του βιβλία. Από το 1940 έως το 1945, κατά τη διάρκεια του Β' Παγκοσμίου Πολέμου, υπηρέτησε ως δεκανέας σε μονάδα διαβιβάσεων της Λουφτβάφε. Το 1945, συνελήφθη αιχμάλωτος πολέμου από τους Σοβιετικούς, αλλά αφέθηκε ελεύθερος τον Αύγουστο του ίδιου έτους.

Από τον Δεκέμβριο του 1945 έως το 1948, εξέδιδε δύο περιοδικά στο Βερολίνο. Από το 1950 έως το 1958, ήταν λογοτεχνικός επιμελητής σε εκδοτικό οίκο του Αμβούργου. Από το 1959, ασχολήθηκε αποκλειστικά με τη συγγραφή και έζησε στο Γκάουτινγκ, κοντά στο Μόναχο, και μετά το 1967 στο Ντάρμστατ.

Ήταν μέλος του Δυτικογερμανικού PEN και της Ένωσης Γερμανών Συγγραφέων. Το 1951, άρχισε να συμμετέχει σε συνέδρια της Ομάδας 47 και το 1967 έγινε μέλος της Γερμανικής Ακαδημίας Γλώσσας και Λογοτεχνίας στο Ντάρμστατ, όπου και πέθανε το 1980.

## Λογοτεχνικό έργο
Ο Βόλφγκανγκ Βάιραουχ έγραψε ραδιοφωνικά θεατρικά έργα και διηγήματα της λογοτεχνίας των ερειπίων και δημοσίευσε πολυάριθμες ανθολογίες. Το λογοτεχνικό του ύφος βασίζεται στα έργα των Μπέρτολτ Μπρεχτ και Άλφρεντ Ντέμπλιν με συχνή χρήση του εσωτερικού μονολόγου και της ροής συνείδησης. Στην ανθολογία του *[[Χίλια γραμμάρια]]* το 1949 εισήγαγε τον όρο «λογοτεχνία της κάθαρσης»: Με αυτόν τον όρο, χαρακτήρισε το ριζοσπαστικό νέο ξεκίνημα που προωθούσε την αναγέννηση της γερμανικής λογοτεχνίας μετά το τέλος του Γ΄ Ράιχ. 

Κύρια θέματα των έργων του ήταν ο ναζισμός, οι τραυματικές εμπειρίες από τον πόλεμο, η καταστροφή, το Ολοκαύτωμα, η μνήμη και ο ανταγωνισμός εξοπλισμών κατά την περίοδο του Ψυχρού πολέμου. Τα ραδιοφωνικά του έργα έχουν επίσης ουμανιστικά ιδανικά. Το πιο γνωστό από τα περίπου 40 που έγραψε είναι *Οι Ιάπωνες ψαράδες*, μια παραβολή για τον αργό θάνατο της ανθρωπότητας από την ατομική βόμβα. Έγραψε επίσης δοκίμια για να υποστηρίξει τις ποιητικές του θεωρίες.

## Βραβεία και τιμητικές διακρίσεις
Το 1997, η πόλη του Ντάρμστατ δημιούργησε το Βραβείο Βόλφγκανγκ Βάιραουχ για να ενθαρρύνει νέους συγγραφείς με βραβείο και επίδομα που ανέρχεται σε 8.000 ευρώ.  

Κατά τη διάρκεια της ζωής του, ο συγγραφέας τιμήθηκε με πολλά βραβεία μεταξύ των οποίων:

* 1962: Βραβείο Ραδιοφωνικού Θεάτρου του Πολέμου
* 1972: Βραβείο Γιόχαν-Χάινριχ-Μερκ της πόλης του Ντάρμστατ
* 1983: Βραβείο Αντρέας Γκρύφιους 
* 1979: Τιμητικό Βραβείο του Πολιτιστικού Κύκλου Γερμανικών Επιχειρήσεων

## Έργα (επιλογή)
 
* *Strudel und Quell*, 1938 (*Δίνη και* *Πηγή*)
* *Ein Band für die Nacht*, 1939 (*Μια μπάντα για τη νύχτα* )
* *Eine Inselgeschichte*, 1939 (*Μια* *νησιωτική ιστορία*)
* *Das Liebespaar*, 1943 (*Το ερωτευμένο ζευγάρι*)
* *Auf der bewegten Erde*, 1946 (*Στην κινούμενη γη*)
* *Von des Glücks Barmherzigkeit*, 1946 (*Περί της ελεημοσύνης της τύχης*)
* *Die Liebenden*, 1947 (*Οι εραστές*)
* *Lerche und Sperber*, 1948 (*Κορυδαλλός και Σπουργίτης*)
* *An die Wand geschrieben*, 1950 (*Γραμμένο στον τοίχο*)
* *Bitte meiner älteren Tochter*, 1952 (*Αίτημα από τη μεγαλύτερη κόρη μου*)
* *Die Feuersbrunst*, 1952 (*Η πυρκαγιά*)

* *Bericht an die Regierung*, 1953 (*Έκθεση προς την κυβέρνηση*)
* *Gesang um nicht zu sterben*, 1956 (*Τραγούδι για να αποφύγεις τον θάνατο*)
* *Nie trifft die Finsternis*, 1956 (*Το σκοτάδι δεν χτυπά ποτέ* )
* *Anabasis*, 1959 (*Ανάβαση*)
* *Mein Schiff, das heißt Taifun*, 1959 (*Το πλοίο μου, που ονομάζεται Τυφώνας*)
* *Das Jahr*, 1961 (*Το έτος*)
* *Die japanischen Fischer*, 1961 (*Οι Ιάπωνες ψαράδες*)
* *Dialog mit dem Unsichtbaren*, 1962 (*Διάλογος με το Αόρατο*)
* *Die Spur*, 1963 (*Το μονοπάτι*)
* *Dialog über neue deutsche Lyrik*, 1965 (*Διάλογος για τη νέα γερμανική ποίηση* )
* *Komm*, 1965 (*Έλα*)
* *Das erste Haus hieß Frieden*, 1966 (*Το πρώτο σπίτι ονομαζόταν Ειρήνη*)
* *Etwas geschieht*, 1966 (*Κάτι συμβαίνει)*
* *Unterhaltungen von Fußgängern*, 1966 (*Συζητήσεις περιπατητών*)
* *Geschichten zum Weiterschreiben*, 1969 (*Ιστορίες που συνεχίζονται* )
* *Flug über Franken und Hessen*, 1970 (*Πτήση πάνω από τη Φραγκονία και την Έσση* )
* *Ein Clown sagt*, 1971 (*Ένας κλόουν λέει* )
* *Wie geht es Ihnen?*, 1971 (*Πώς είστε;*)
* *Mit dem Kopf durch die Wand*, 1972 (*[[Με το κεφάλι μέσα από τον τοίχο]]*)
* *Gedichte*, 1974 (*Ποιήματα*)
* *Beinahe täglich*, 1975 (*Σχεδόν καθημερινά*)
* *Lieber T.*, 1976 (*Αγαπητέ Τ.*)
* *2 Litaneien*, 1977 (*2 Λιτανείες*)
* *Ein Schluck von Vernunft (Lichtenberg)*, 1978
* *Blickpunkt Darmstadt*, 1979 (*Εστίαση στο Ντάρμστατ*)
* *Ein Gedicht, was ist das?*, 1980 (*Ένα ποίημα, τι είναι αυτό;* με τον Φριτς Ντέπερτ)
* *Epilog für Darmstadt*, 1981 (*Επίλογος για το Ντάρμστατ*)
* *Anders wär's besser*, 1982 (*Θα ήταν καλύτερα αλλιώς*)
* *Zeugnisse & Zeugen*, 1982 (*Μαρτυρίες & Μάρτυρες*)
* *Dreimal geköpft*, 1983 (*Αποκεφαλισμένος τρεις φορές*)
* *Proust beginnt zu brennen*, 1985 (*Ο Προυστ αρχίζει να καίγεται* )
* *Lebenslauf*, 1988 (*Βιογραφικό Σημείωμα*)
* *Das war überall*, 1998 (*Αυτό ήταν παντού*)

## Ανθολογίες

* *Das Berlin-Buch,* 1941 (*Το* *βιβλίο του Βερολίνου*)
* *Die Pflugschar*. *Sammlung neuer deutscher Dichtung,* 1947 (*Το άροτρο*. *Συλλογή νέας γερμανικής ποίησης*)
* *Lesebuch für Erwachsene*, 1948 (*Αναγνωστικό για ενήλικες*)
* *Tausend Gramm*, 1949 (*[[Χίλια γραμμάρια]]*)
* *Expeditionen*, 1959 (*Αποστολές*)
* *Ich lebe in der Bundesrepublik*, 1960 (*Ζω στην Ομοσπονδιακή Δημοκρατία της Γερμανίας* )
* *Alle diese Straßen,* 1965 (*Όλοι αυτοί οι δρόμοι* )
* *Lyrik aus dieser Zeit 1965/66*, 1965 (*Ποίηση της περιόδου 1965/66*)
* *Ausnahmezustand*, 1966 (*Κατάσταση έκτακτης ανάγκης*)
* *Unser ganzes Leben,* 1966  (*Όλη μας η ζωή*)
* *Das Lächeln meines Großvaters und andere Familiengeschichten,* 1978 *(Το χαμόγελο του παππού μου και άλλες οικογενειακές ιστορίες)* 

## Παραπομπές


Κατηγορία:Γερμανοί λογοτέχνες
Κατηγορία:Γερμανοί ποιητές
Κατηγορία:Γερμανοί θεατρικοί συγγραφείς
Κατηγορία:Γερμανοί διηγηματογράφοι
Κατηγορία:Γερμανοί δημοσιογράφοι